# TIEDOTE

# pitkäpäälän ja hiitteenharjun kaatopaikkojen YMPÄRISTÖRISKIen SELVITtämistä jatketaan harjavallassa

**Pitkäpäälän ja Hiitteenharjun kaatopaikoilla selvitetään maaperän ja pohjaveden tilaa syyskuussa 2024. Lähialuille saattaa aiheutua melua.**

Harjavallassa Pitkäpäälän ja Hiitteenharjun entisillä kaatopaikoilla otetaan näytteitä ja asennetaan pohjavesiputkia viikoilla 37–38. Työstä saattaa aiheutua lähialueille melua. Turvallisuussyistä alueella liikkumisessa ja pysäköinnissä tulee huomioida kohteessa oleva ohjeistus.

Historiatietojen mukaan alueella on toiminut kaksi kaatopaikkaa 1950–1960-luvuilla. Kohteissa on tehty aikaisemmin suppeita selvityksiä, joissa on todettu viitteitä jätetäytöstä. Vuonna 2023 tehdyissä selvityksissä saatiin alustava käsitys kaatopaikkojen laajuudesta, joiden tarkentamiseksi todettiin olevan tarpeen toteuttaa jatkoselvityksiä. Tänä vuonna tehtävien jatkoselvityksistä saatujen tulosten perusteella laaditaan pilaantuneisuuden ja puhdistustarpeen arvio sekä esitys jatkotoimenpiteistä. Selvitys valmistuu vuoden 2024 aikana.

Ympäristöriskien selvittäminen on osa Pirkanmaan ELY-keskuksen toteuttamaa valtakunnallista Maaperä kuntoon -ohjelmaa. Selvitykseen liittyvät tutkimus- ja suunnittelutyöt toteuttaa FCG Oy.

Lue lisää

[maaperakuntoon.fi](http://www.maaperakuntoon.fi)

Lisätietoja

Petri Heino, Pirkanmaan ELY-keskus, 040 162 4576, [petri.heino@ely-keskus.fi](mailto:petri.heino@ely-keskus.fi)   
Jussi Virtanen, FCG Finnish Consulting Group Oy, 040 861 6516, [jussi.virtanen@fcg.fi](mailto:jussi.virtanen@fcg.fi)

